Gripsholm
<s>Gripsholm (švedski: Gripsholms slott) je kasnorenesansni dvorac u
Mariefredu, na Jezeru Mälaren u Švedskoj, udaljen oko 65 km zapadno od Stockholma.</s>

<s>Historija 
Historija Gripsholma počela je u drugoj polovici 14. vijeka, kad je tadašnji moćni feudalac Bo Jonsson Grip na tom mjestu izgradio svoj dvorac, po njemu je i nazvan Gripsholm (Gripov dom).</s><s>Krajem srednjeg vijeka dvorac je darovan kartuzijanskom samostanu Pacis Mariae (Marijin mir) po kojem je i Mariefred dobio ime.</s><s>Samostan je za švedske reformacije u ime države konfiscirao kralj Gustav I Vasa, i na njegovom mjestu počeo graditi 1537. dvorac, po nacrtima Henrika von Köllena.</s><s>Tokom 16. vijeka kad je Gripsholm bio rezidencija švedskih monarha izgrađen je trakt vojvode Karla, danas je on jedan od najbolje očuvanih enterijera u Švedskoj.</s>

<s>Tokom 17. vijeka (koji je poznat u Švedskoj kao Period velike moći), Gripsholm je služio kao rezidencija  kraljevskih udovica, tu je svoje posljednje dane odživila Maria Eleonora (udovica Gustava II Adolfa) i Hedviga Eleonora (udovica Karla X).</s><s>Hedviga Eleonora napravila je značajne izmjene i dogradnje na dvorcu, najznačajnija je bila izgradnja Kraljičinog krila.</s><s>Vladavina Gustava III krajem 18. vijeka obilježila je novo sjajno razdoblje u historiji dvorca.</s><s>Tad je izgrađen teatar u jednoj od okruglih renesansnih kula, on je i danas jedan od najbolje očuvanih teatara iz 18. vijeka.</s><s>U istom razdoblju je Gustav III dao izgraditi Ovalni slikarski salon, kao kontrapunkt starijem Državnom salonu, podignutom za Gustava Vase.</s><s>U njemu je izvjesio svoje i portrete svih svojih predhodnika na vladarskom tronu.</s>

<s>Za 19. vijeka Gripsholm je proglašen nacionalnim spomenikom, krajem vijeka izvršena je i velika restauracija, koja je izazvala velike polemike, njeni kritičari su je opisali kao pokušaj da dvorac pretvori u stariji nego što je ikad bio.</s><s>Gripsholm je danas izložbeni salon švedskog luksuznog namještaja i opremanja enterijera od 16. vijek do kraja 19. vijeka, jedinstvena kolekcija namještaja i dekorativnih predmeta od 400 godina.</s><s>Dvorac je danas međunarodno poznat po izvanrednoj kolekciji portreta, u kojoj su zastupljeni brojni ugledni Šveđani, od Gustava Vase i njegovih suvremenika, do današnjih monarha i uglednih građana.</s><s>Ta kolekcija se dopunjuje novim slikama, koje jednom godišnje odabire Komisija Gripsholma za počasne portrete iz kruga eminentnih Šveđana.</s>

<s>Izvori</s>

<s>Vanjske veze</s>

<s>Stranice o Dvorcu Gripsholm</s>

<s>Dvorci u Švedskoj
Renesansna arhitektura
Muzeji u Švedskoj
Teatri u Švedskoj</s>

